Document ID: /roh_data/filtered/fineweb-2-filterrobots_roh.jsonl.gz/17759

A chaschun da sia visita tar ina stagnaria a Münchenbuchsee dasper Berna ha la cussegliera federala Karin Keller-Sutter accentuà l’impurtanza da l’uschè numna emprendissadi preliminar integrativ. Il program pilot ha la finamira da megliurar l’integraziun professiunala. 18 chantuns e dudesch associaziuns professiunalas sa participeschan al project.
L’emprendissadi preliminar integrativ dura in onn. Ils participants duain durant quel accurrer las cumpetenzas linguisticas e matematicas necessarias per pudair cumenzar in emprendissadi normal. En general lavuran els trais dispèr emna en l’interpraisa e dus dis van els a scola.
La scolaziun suondia l’idea da dar preferenza a la lavur enstagl a l’agid social, ha declerà Keller-Sutter. Ella ha ludà la collavuraziun tranter las interpraisas ed il chantuns. Per l’economia e las interpraisas pitschnas e mesaunas na saja quai betg adina simpel da lavurar cun persunas dad in’autra cultura. L’emprima bilantscha saja dentant positiva.
Era per betg fugitivs
A partir dal 2021 vul il Cussegl federal schlargiar il program sin persunas adolescentas e giuvens creschids che vegnan da l’UE ni da pajais terz. Parallelamain duain ils emprendissadis preliminars integrativs vegnir schlargiads sin las branschas da telecommunicaziun ed infurmaziun sco era da tgira.